Nakon što su u dva navrata fašisti grafitirali ustaškim simbolima bistu Ive Lole, njihovi politički predstavnici su za sljedeću Gradsku skupštinu predložili točku uklanjanja tek postavljene biste Ive Lole Ribara. Informaciju o tome je na svom Twitter profilu podijelila zastupnica Sandra Švaljek. Objavila je točku dnevnog reda naredne sjednice Skupštine koja je zakazana za 30. studenoga. Točka se zove Prijedlog zaključka (uklanjanje biste Ive Lole Ribara), a predlagatelj je Klub zastupnika Neovisni za Hrvatsku.



Podsjetit ćemo vas na riječi Zlatka Hasabegovića iz intervjua Glasu Koncila 2013. godine:

"Prema stvarnim komunističkim i partizanskim revolucionarima, spremnim na svaku žrtvu za svoju ideju, bez obzira je li riječ o Radi Končaru, Nadi Dimić ili sestrama Baković, iako sam antikomunist, osjećam poštovanje..."

Zanimljiv je način na koji pokazuje svoje poštovanje prema narodnim herojima i žrtvama fašizma.



"Ovaj spomenik podignut je u spomen palim borcima i žrtvama fašističkog terora u NOB s područja općine Markuševec - slava palim borcima"

Za to vrijeme Gradska četvrt Podsljeme je vandalski iščupala i uništila spomenik palim borcima i žrtvama fašističkog terora s područja Markuševca. Saznali smo za ovaj vandalizam preko gradske zastupnice Rade Borić kojoj se javila građanka čije pismo prenosimo:

Poštovana gradska zastupnice Borić,

šaljem vam ovaj upit jer ne znam kome drugome da se obratim. Naime, u srijedu, 15. 11. 2017. spomenik NOB-u u Markuševcu na Trgu Sv. Šimuna pomaknut je s mjesta gdje je stajao (i to je napravljeno bez previše obzira jer je spomenik vidljivo oštećen), te je na mjestu gdje je stajao iskopana zemlja, i tom zemljom se taj spomenik zatrpao. Znači danas, 16. 11. 2017. spomenik NOB-u stoji pomaknut i zatrpan zemljom. Tražila sam nekakvu obavijest o tome zašto se to događa, ali nisam ništa našla. Zanima me zašto se to dogodilo? Hoće li spomenik biti vraćen?

A inače, taj je spomenik stajao netaknut sve do jučer. Nikad ga nitko nije šarao, nikad ga nitko nije pokušao oštetiti. Ispred njega su često bile zapaljene svijeće i položeno cvijeće i baš zato ne razumijem što se događa